Downloaded from YTS.MX
Official YIFY movies site: YTS.MX
Bumibili kami ng kutson
Spring ng kama, pridyider
Kalan, washing machine, microwave
Bumibili kami...
NAGTAPOS NG ABOGASYA
- Hello? - May nagawa ka na?
Patapos na 'ko.
Di tetestigo 'yong superintendent ng building.
- Ano? - Di tetestigo 'yong superintendent.
Maniniwala ba rito 'yong hurado?
Problema ko na 'yon. Ako ang bahala ro'n.
Ididiin natin na pagpapakamatay 'to.
- Pagpapakamatay. - Gano'n nga.
Sige, sir.
- Tiwala ako sa 'yo. - Ako ang bahala.
- Good night. - Good night.
Pinatay ng gagong 'to ang misis niya, at sasabihin naming pagpapakamatay 'yon.
KASO: GABRIEL MENDOZA
Simpleng kaso?
PAMBUNGAD NA ARGUMENTO
Ginoong Mahistrado,
Kataas-taasang Hukom,
mga kagalang-galang na abogado ng pamilya ng namatay,
mga kagalang-galang na kasamahan ng nagsasakdal,
mga iginagalang na miyembro ng hurado, at lahat ng iba pa,
sumasang-ayon ako sa mga kasamahan ko sa prosekusyon.
Napakadalas mangyari ng ganitong kaso.
Kaso 'to tungkol sa karahasan.
Salamat.
Ano nga 'yong pinag-uusapan natin?
May pinag-uusapan tayong mag-asawa
Mag-asawang binubuo Ng kliyente ko at ng misis niya
Na inaakusang pinatay niya
Tumataas, bumababa
Ano nga 'yong pinag-uusapan natin?
'Yong karahasan
'Yong karahasan, pag-ibig, kamatayan
'Yong nagdurusang bayan
Ano nga 'yong pinag-uusapan natin?
May pinag-uusapan tayong mag-asawa
Mag-asawang binubuo Ng kliyente ko at ng misis niya
Na hindi niya napigilang magpakamatay
Mag-asawang sagana't kinaiinggitan Mag-asawang bukad-palad din naman
Sino sa Mexico ang hindi sila tinitingala?
Hindi mala-fairy tale 'tong kuwento
Kuwento ng pag-ibig ito
Bumalik tayo sa totoo
Ano nga 'yong pinag-uusapan natin?
Hustisyang ipinagbibili?
Nadungisang hatol na ibinebenta ng tabloid
Pinugutan sa kanan Sexy stars sa kaliwa
Pinagbubulong-bulungan sa lansangan
Kape pa?
Sige, salamat.
Tara na't buksan ang pinto
Papunta sa korte ng konsensya n'yo
Makinig kayo! Sagutin n'yo ang tanong ko!
Mabibigyan ba ninyo ang kliyente kong Si Ginoong Gabriel Mendoza
Ng karapatang mahalin ang asawa niya?
Inyong Kataas-taasan
Inilalapag ko ang pangingibabaw ng pag-ibig
Kawalang-kasalanan
Pagpuksa sa panlilinlang
Kapag pinag-uusapan ang karahasan
Pag-usapan natin ang pakikiramay
Pag-usapan natin ang mga yumao Pag-usapan natin ang mga anino
Mamulat tayo sa mundo
Kapag pinag-uusapan ang karahasan
Buksan natin ang puso natin
Mahalin ang kababaihan, patawarin ang kalalakihan
Yakapin ang pagdurusa
Pagdurusa
Mapagbigay siyang tao
na biktima ngayon ng media na paulit-ulit ang paninira sa kanya.
Ano 'yon?
Male-late ka na.
Tama ka. Letse!
Hindi pinatay ni Gabriel Mendoza ang asawa niya!
Nagpakamatay ang misis niya!
Paglilitis ito na hawak sa leeg ng media na paulit-ulit ang paninira sa kanya!
Inusisa ng publiko dahil sa kanila ang kliyente ko't asawa niya.
Pakiramdam natin may karapatan tayong sisihin siya
at kondenahin siya.
Ngayong araw, hinihiling ko... Bale...
"Hinihiling ko..." Laging nakakalimot ang gago.
Hinihiling ko ang pag-unawa ninyo, mga binibini at ginoo.
Sa tingin n'yo ba, ang kliyente kong si Gabriel Mendoza...
Mukha talaga siyang kriminal.
...laban sa sinumang babae? Sa kahit na sino?
Napabulaanan ko hindi lang isa...
kundi lahat ng argumento ng prosekusyon.
Hinihingi kong palayain ang kliyente kong...
...si Ginoong Gabriel Mendoza.
Salamat.
Katarantaduhan!
Hindi kami nagduda ng kliyente ko sa hudikatura ng bansa natin.
Hello, Ma?
Oo, nanalo kami. Nanalo kami.
Oo, natutuwa ako. Pero parang ako 'yong natalo.
'Ka ko... Hindi bale na lang.
Sa Linggo?
Hindi, tambak ako ng trabaho.
Tatawagan na lang kita, Ma.
Ipagdasal mo 'ko. Okay.
Uy.
- May tampon ka ba? - Meron.
- Wala ako sa huwisyo. - Ayos lang 'yan. Heto.
- Salamat. - Wala 'yon.
Pambihira talaga ang kasong 'to.
Letse.
Ma, tatawagan na lang kita, ha?
Ms. Rita Mora Castro?
Ako nga 'to. Ano 'yon?
Bakit ka nasa banyo?
Ikaw dapat ang pinapalakpakan, Attorney.
Sino 'to?
Gusto mo bang yumaman?
May ihahain ako sa 'yo.
Pumunta ka sa tindahan ng diyaryo. May sampung minuto ka.
Pasensya na pero di ko kilala...
Hello?
Kung tutuusin...
Gaano katagal pa 'ko Magtatago dahil sa hiya?
Gaano katagal pa 'ko Magsusunod-sunuran?
Gaano katagal pa 'ko Magsasayang ng talento sa kanila?
Gaano katagal pa 'ko Magpapakahirap para sa wala?
Ano'ng mapapala mo?
Ano'ng mapapala ko?
Ano'ng mawawala sa 'yo?
Ano'ng mawawala sa 'kin?
Ako at ang pinag-aralan kong abogasya
Sobra, sobra, sobrang laki
Ako at ang letseng suweldo ko
Sobra, sobra, sobrang liit
Ako at ang pusong bato ko
Sobra, sobra, sobrang tigas
Ako at ang malaki kong puwitan
Sobra, sobra, sobrang wala
Gaano katagal pa?
Ano'ng mapapala natin?
Gaano katagal pa?
Ano'ng mawawala sa 'tin?
Sinasabi rin sa 'kin Ng mga kaibigan ko raw
"Hindi ka ba mag-aasawa? Hindi ka ba mag-aanak?"
Wala akong oras para gumawa ng bata
Sinasabi rin sa 'kin Ng mga hitad sa trabaho
"Kailan ka magbubukas ng law firm mo?"
Malay ko?
Kapag hindi na 'ko Black
Bakit niya 'ko tinawagan? Bakit ako?
Bakit sa tindahan ng diyaryo?
Bakit niya 'ko tinawagan? Bakit ako?
Bakit sa tindahan ng diyaryo?
Walang mawawala sa 'kin
Walang mawawala sa 'yo
Marami pa akong mapapala
Marami ka pang mapapala
LALAKI, PINASLANG
MGA BIKTIMA NG PAMAMASLANG, NAKATAMO NG 8 TAMA NG BALA!
DEDO SA GITNA NG KALSADA
Ma'am?
Ano 'yon?
Tangina!
- Sakay na sa truck! - Larga na, ano ba?
May tao ba rito?
Natatakot ka ba?
Dapat ba?
Hindi.
Kilala mo ba 'ko?
Hindi.
Manitas del Monte. Natutuwa akong makilala ka.
Tangina.
Ano'ng alam mo sa sitwasyon ko, Attorney Mora Castro?
Sa sitwasyon mo?
Malakas ang negosyo mo.
Nilamon ng cartel mo 'yong Alianza del Norte
na kalaban mo sa bentahan ng synthetic drugs.
May mga bago kang kaalyado sa politika,
at no'ng eleksyon...
Lumabas na tama ka no'n.
Bingo!
Ano'ng maitutulong ko, Mr. del Monte?
Kapag sinagot ko 'yang tanong mo
Tinatanggap mo na'ng misyon At ang sekreto nito
Kapag sinabi ko kung ano 'to Wala nang balikan 'to
Ang pakikinig ay pagtanggap
Dapat mo ring malaman
Kung sabihin ko sa 'yo ito At kung tanggapin mo
Salaping limpak-limpak ang halaga
Ang ipapadala sa Switzerland Cayman at kung saan-saan pa
Mga account na tayo lang ang makakaalam
Mga numero at code Mga account at milyones
Ikaw lang
At ako
Ano'ng isusugal ko?
Pagyaman mo.
Sige.
Sige saan?
Ano'ng gusto mong gawin ko?
Gusto kong maging babae.
Nalalabuan ako.
Saan ka nalalabuan?
Bale, sa...
Gusto mo ng katawang pambabae?
- Oo. - Gusto mo bang...
baguhin ang buhay mo o baguhin ang sex mo?
May pinagkaiba ba 'yon?
Bale...
Abogado ako, Mr. del Monte. Hindi ako surgeon.
Kaya nga kita kinuha.
Hahanap ka ng mahusay na surgeon.
Mr. del Monte, puwedeng abutin 'yon nang maraming taon.
Hindi 'yon basta-basta magagawa.
Dalawang taon na 'kong nagti-treatment.
Wala nang atrasan 'to, bata.
Para sa 'yo o para sa 'kin.
Hanapan mo 'ko ng lugar kung saan ako makakapag-"reset".
Sa malayo. Hindi rito. Hindi rin sa Estados Unidos.
Lugar kung saan walang makakatunton sa 'kin.
Hanapan mo 'ko ng taong hindi matutunton.
'Yong magaling, 'yong pulido gumawa.
Nasayang ang oras ko sa nauna sa 'yo.
Attorney Mora Castro, hahawakan mo na ngayon ang yaman ko.
At kita mo namang hindi nauubos 'yon.
Mexico-Bangkok, tapos Bangkok-Bombay, Bombay-Rio.
May Mexico City-Haneda rin. Apat na oras na layover sa Haneda-Bangkok.
- Gaano katagal lahat-lahat? - Twenty-six hours.
Hindi puwede. May court hearing ako kaya kailangan kong makabalik ng Huwebes.
Hindi ka aabot.
Hanapan mo pa 'ko.
Ano, ng rocket?
Ibang class.
Business class? Mas mahal 'yon.
- May mas mataas pa ba? - Mas mataas saan?
Sa business class.
Teka. Gusto mo talagang tumingin ako sa first class?
Oo.
Lampas 'yon sa presyong napagkasunduan natin.
- Paano ka magbabayad? - Credit card.
Anong klase ng card?
Rita?
Kasama ni boss 'yong kliyente. Hinihintay ka nila.
Mga binibini at ginoo, ito ang captain n'yo.
Base sa flight plan, darating tayo...
Hello, magandang araw sa 'yo
Magtatanong sana ako Tungkol sa pagpapa-sex change
Sige, sige, sige
Magkakatawang-babae O magkakatawang-lalaki?
Magkakatawang-babae
Titi gagawing puke
Para ba sa 'yo?
Para sa 'kin? Hindi.
Ano'ng gusto mong malaman tungkol do'n, madam?
Gusto kong malaman lahat
Ano ang protocol? Ang mga proseso at peligro?
Ilan ang operasyon? Gaano katagal ang aabutin n'yo?
- Mammoplasty? - Oo
- Vaginoplasty? - Oo
- Rhinoplasty? - Oo
- Laryngoplasty? - Oo
- Mammoplasty? - Oo
- Vaginoplasty? - Oo
- Rhinoplasty? - Oo
- Laryngoplasty? - Oo
Chondrolaryngoplasty?
Ano 'yon?
Pampaliit ng Adam's apple!
Oo, walang duda d'yan!
- Vaginoplasty? - Oo
At penoplasty
Oo
Laryngoplasty
Oo
At mammoplasty
Magkakatawang-babae, magkakatawang-lalaki
Para sa puwit lang, magkano kaya 'yon?
Para sa 'yo? $4,500.
Para sa mga lalaki rin ang vaginoplasty
Napapasaya ng vaginoplasty ang mga lalaki
Para sa mga babae rin ang vaginoplasty
- Vaginoplasty - Magkakatawang-babae
Vaginoplasty
Makinig kang babae ka.
May nahanap ka na ba, Ms. Castro?
Binabayaran ba kita para lang magpakasasa sa first class?
Bilisan mo, punyeta. Paubos na ang oras ko.
Bale, 'yong kliyente mo, wala siyang pangalan?
Sa ngayon, ayaw niya munang magpakilala.
Mexican siya gaya mo?
Oo. At marami siyang pera.
Okay. Tapos?
- Nagsimula na siyang mag-hormone therapy? - Oo.
- Kailan? - Dalawang taon na.
Nagkaisyu ba siya sa kalusugan mula noon? Sa katawan o sa isip?
Hindi.
Binibini, alam mong katawan lang ang inaayos ko
Balat, buto
Pero diwa'y hinding-hindi ko maaayos
Kung lalaki siya, mananatili siyang lalaki
Kung babae siya, magiging babae siya
Kung lobo siya, mananatili siyang lobo
Kung siya ang lobo, ikaw naman ang tupa niya
Binibini, doktor na ako mula no'ng 24 pa lang ako
Lumalaban at nag-aayos Pero giyera'y di ko mapahihinto
Maibibigay ko'y hindi milagro
Binibini
Sabihin mo kay Mr. Mystery
Sa halip na magpa-plastic surgery
Magpalit na lang siya ng ID
Doktor, alam kong marami ang inaral mo
Doktor, kahit gano'y tutol pa rin ako
Sabihin mo.
Kapag nagbago ang katawan, damay ang lipunan
Kapag nagbago ang lipunan, damay ang diwa
Kapag nagbago ang diwa, damay ang lipunan Kapag nagbago ang lipunan, damay lahat
Doktor
Magtiwala ka lang kay Mr. Mystery
Kung nakita mo lang ang ipinakita niya sa 'kin
Magiging mas mabuting tao ka
Doktor
Wala kang ideya kung paano maging reyna
Namulat at hinasang magpunyagi't kumitil
Lalangoy ka o ika'y aanurin
Mga binibini at ginoo
At sa lahat ng nasa pagitan no'n
At sa lahat ng walang katulad do'n
Hinding-hindi ko kayo bibiguin!
- Doktor - Binibini
- Abogado na ako mula no'ng 24 ako - Doktor na ako mula no'ng 24 ako
Hindi ko sasabihin kung para saan ito
- Hinding-hindi ako mapapasuko - Maibibigay ko'y hindi milagro
- Doktor - Binibini
- Ayokong sayangin ang oras mo - Sabihin mo kay Mr. Mystery
- Wag mong idahilan ang kasarian - Sa halip na magpa-plastic surgery
- Magbago ka na ng pasya - Magbago na siya ng pasya
- Magbago ka na ng pasya - Pasya niya
- Magbago ka na ng pasya - Magbago siya ng pasya
Pasya mo.
Puwede ko ba siyang makita?
Depende.
Saan?
Sa 'yo.
Kung di mo 'to tatanggapin, magsasayang ka lang ng laway.
Pagtanggap ang pakikinig.
Puwede mo bang pahinaan sa kanila 'tong nakakarinding ingay na 'to?
- Hindi magandang ideya 'yan. - Ano?
- 'Ka ko, hindi magandang ideya 'yan. - Okay.
Manitas del Monte, Dr. Wasserman.
Magandang gabi, Doc. Kumusta ang naging biyahe mo?
Bukod sa pangit na tugtog, maganda naman.
Nagugutom ka ba? Gusto mo bang magpahinga o...
Hindi. Magsimula na tayo kung gusto mo.
Dalawa na 'ko kahit dati pa.
'Yong totoong ako at 'yong halimaw na nakabuntot nang parang anino.
Alam mo ba kung ano'ng pakiramdam ng nasa babuyan?
Para patuloy na maitago ang totoong kalooban ko
at para galangin si Manitas,
mas malupit dapat si Manitas
kesa sa iba pang tarantado na kasama niya sa babuyan.
Hindi ko na kayang magtiis.
Lagi kong iniisip na magpakamatay na lang
pero hindi naman patas na hindi ako mabuhay bilang ako.
Tulungan mo 'ko, Doc.
Ito lang ang pag-asa ko para mabuhay bilang ako.
Mabuhay sa paraang ipinagkait sa 'kin ng kalikasan.
Ano'ng ginagawa mo rito?
Ikaw ba?
Ako? Ako ang asawa niya. Ako si Jessi del Monte.
Ako si Rita. Rita Mora Castro, abogado ng asawa mo.
Hula ko nga pero ano'ng ginagawa mo para sa kanya?
Kung ano-ano.
- Aalis ba kami ng bansa? - Ano 'yon?
Babalik ba kami ng United States?
Pasensya na. Wala akong alam do'n.
Sino 'yong kasama n'yong lalaki?
Nagkakilala na pala kayo.
Oo. Tinatanong ko si Rita tungkol sa kasama n'yong lalaki.
Negosyo 'yon, mahal.
Nasaan ang mga bata?
Sumasayaw kasama ng iba.
Puntahan natin.
Sasama ka ba?
Salamat na lang. Dito na lang ako.
Nice to meet you!
May tanong ako sa 'yo.
No'ng bata ka pa, gusto mo na ba 'to?
Oo, buong buhay ko.
Mula no'ng nagkaisip ako,
ito na ang gusto ko.
Pero...
sa mundong ginagalawan ko, sobrang hirap nito.
Sobrang hirap.
Marami akong tatalikuran.
Pero wala akong magagawa.
'Yong notebook.
Goodbye, Rita.
Bye, Doc.
Pinaayos na niya 'yong tugtog.
- Kailangan ba 'to? - Oo.
Heto ang mga passport nila na may bagong pangalan.
Kailangan nilang makabisado.
Heto ang mga bank account.
Naka-schedule at naka-secure na ang mga wire transfer gaya ng bilin mo.
Magiging mayaman sila.
Titira sila dito, sa Lausanne. Sa tabing-lawa, maluwag, payapa.
Alam mo na, Switzerland.
Sasamahan ko sila at tutulungan ko silang masanay.
Hindi 'yon magiging madali sa simula
pero malilimutan ka rin nila.
Malilimutan ka nila.
Hindi ako salat sa langit
Hindi ako salat sa dagat
Hindi ako salat sa tinig
Pero salat ako sa awitin
Hindi ako salat sa salapi
Hindi ako salat sa pagkitil
Hindi ako salat sa libog
Pero salat ako sa pagnanasa
Nais ko ng ibang mukha
Nais ko ng ibang balat
Nais ko ang kaibuturan ng aking diwa
Mag-amoy pulut-pukyutan
Hindi ako nagnanasa ng pagnanasa
O kahit pa nasain
Ibaon na sa limot ang lahat ng dapat ibaon
Iisa ang aking ninanasa
Ang maging babaeng iyon
SWITZERLAND
Welcome, madam.
Good evening, madam.
Welcome, ma'am.
Hindi namin bahay 'to! Gusto ko nang umuwi!
Ba't niya ginawa sa 'kin 'to? Ano'ng ginawa ko sa kanya?
Wala. Para sa proteksyon mo 'to, Jessi.
Papatayin kayo ng mga kaaway ng asawa mo kapag umuwi kayo ng mga anak mo.
Pinoprotektahan niya kayo, okay?
Sige na, ayoko nito. Walang lugar para sa 'kin dito.
Ba't di kami puwede sa kapatid ko sa States?
Sige na...
- Gaano katagal 'to? - Hindi ko alam.
Buwan?
Baka mas matagal pa.
Tapos na. Nakalipat na sila.
Ang hirap no'n pero ligtas sila.
Kailangang maglaho lahat.
Mayaman ka na ngayon.
I-enjoy mo 'yan.
Tapos na'ng misyon mo.
Sige.
Paalam, Rita.
Nakilala na ang DNA mula sa bangkay na natagpuan sa Veracruz.
Si Manitas del Monte.
Inakalang tumakas sa ibang bansa ang drug lord
pero namatay pala siya sa kamay ng mga kaaway niya.
Emilia...
Perez.
Ms. Emilia Perez.
Emilia Perez.
Ms. Emilia Perez.
Nice to meet you.
Ako si Ms. Emilia Perez.
Emilia Perez.
MAKALIPAS ANG APAT NA TAON
LONDON
- Rita. - Ano 'yon?
Ano'ng balita kay Maxwell?
Baka pumirma na siya sa Lunes.
- Atras-abante siya pero hayaan n'yo lang. - Paanong atras-abante?
Papayag siya tapos hihindi. Baka pumayag na siya sa Lunes.
- Pamilyar 'yon. - Totoo.
English ka ba?
- Ako? Hindi. - Oo.
Hindi. Hindi ako English. Bakit?
Kasi parang may espesyal sa 'yo... May kakaiba sa 'yo.
- Maganda ka. Pasensya na. - Mexican ako.
- Talaga? - Oo.
Ako rin.
Hindi nga?
Tagasaan ka?
Sa Monterrey.
- Palit tayo para makapag-usap kayo? - Sige.
- Salamat, ang bait mo. - Wala 'yon.
- Bihira na ang mga maginoo ngayon. - Totoo 'yan.
Taga-Veracruz ako.
Sa Dominican Republic ako ipinanganak pero sa Mexico ako nag-aral.
Nakakatuwa!
Ang sayang mag-Spanish.
- Nami-miss mo ba'ng Mexico? - Ako?
Sa totoo lang, hindi masyado.
Minsan pero matagal ko nang gustong pumunta at tumira sa ibang lugar.
Ikaw ba?
Matagal na 'kong di nakakauwi.
Di na nga ako tunog taganorte.
Naririnig ko 'yon.
- Sino'ng kasama mo? - Si Simon.
Siya ang tagaasikaso ko sa Europe.
Si Simon?
Kami nga ni Simon 'yong...
Ikaw ba 'yan?
Bingo.
Tangina.
Ba't ka nandito?
May inaasikaso ako sa London.
Wag ka nang manggago.
Pinabuntutan mo 'ko?
Hindi, ano. Wag kang mag-alala.
Hindi ko nakilala ang boses mo.
Boses ko lang?
Wag mong sabihing nagkataon lang na nandito ka
Nagkataon lang na napadaan ka
Wag mong sabihing nagkataon lang na nandito ka
Sabihin mo nang buburahin mo ang nakaraan
Ililibing mo na ang huling saksi, ako!
Nagkataon lang
Wag mong sabihing nagkataon lang na nandito ka
Sabihin mo nang papatayin mo ako
Lilinisin mo para wala nang nakakaalam
Kung sino ka dati at kung ano'ng alam ko
Wag mong sabihing nagkataon lang na nandito ka
Nagkataon lang
Hindi, Rita, hindi nagkataon lang na nandito ako
Hindi rin ako nandito bilang kaibigan mo
Para ika'y muling pasalamatan
At handugan ng bulaklak
Hindi, Rita, hindi nagkataon lang na nandito ako
Hindi ako nandito para tingnan ka sa mata
At makitang magimbal ka sa gulat
"Siya 'yon, di siya 'yon, siya nga 'yon!"
Hindi ako nandito para manalamin
E, ano?
O ikuwento sa 'yo ang buhay ko
Ba't ka ba nandito?
Na binago ko ang katawan ko't Nagdusa ako!
Pero sulit ang sakit
Na masaya na 'ko ngayon, ako na talaga 'to
Hindi, Rita, hindi ako nandito para sa mga 'yon
Hindi, Rita, hindi nagkataon lang na nandito ako
Puwede kang tumakbo, lumayo, hindi kita pipigilan
Pero baka maintindihan mo balang-araw
Kung paano mabuhay bilang iba At talikuran ang lahat
- May hihilingin ako sa 'yo - Hihilingin sa 'kin nang nagkataon lang?
Kailangan mong iuwi sa Mexico ang mga anak ko.
Di ko kayang wala sila.
Parang awa mo na.
Saan kami titira?
Sa bahay niya.
May mansyon siya sa Las Lomas.
Kilala mo ba siya, 'yong Emilia Perez?
May nabanggit si Manitas na malayong pinsan
na mapagkakatiwalaan n'yo sakaling may mangyari.
Natunton at kinausap niya 'ko.
No'ng puwede na, pinasundo niya kayo sa 'kin.
Wala akong alam dito.
Wala... Walang puwedeng makaalam.
LUNGSOD NG MEXICO
Madam Emilia, parating na po sila!
Mga anak ko!
Pamilya ko. Si Jessi.
- Parating na sila. Dali! - Opo, ma'am.
Tulungan n'yo sila, bilis!
Welcome.
Welcome sa bahay n'yo.
Halikayo rito.
Di pa tayo nagkita dati, ano, Jessi?
Parang hindi pa nga.
Ikaw ang misis ni Manitas.
Wala na siya. Payapa na sana siya.
Parang kapatid na kita, ha?
Bahay mo na rin 'to. Welcome.
Salamat, ma'am.
Emilia na lang. Emilia.
Mga bata! Gusto n'yo bang makita ang mga kuwarto n'yo?
Gusto n'yo ba?
Nasaan kayo? Halikayo. Ingat, ha, walang hawakan.
Rita, dito ka rin ba matutulog?
Hindi, nag-book ako sa Four Seasons.
Sa 'kin 'yan. Salamat.
May trabaho pa 'ko sa London.
Hintayin mo 'ko.
Kumusta siya pagdating mo?
Wasak na wasak.
Ikaw ang mas nakakakilala sa kanya.
Dati. Ewan ko na ngayon.
Wag mong isipin masyado kung nagbago ang iba, ha?
Tama ka.
Himala nga na hindi ka niya nakilala.
Mag-ingat ka sa mga bata.
Bakit?
Halik ka nang halik sa kanila.
Tita ka nila, hindi nanay.
May gusto pa kayo?
- Wala po. - Salamat na lang.
Di n'yo nagustuhan?
Ayaw n'yo 'kong kausap?
Papasok kami sa school?
Oo.
Nag-aaral ang mga bata at nagtatrabaho ang mga magulang nila.
Di nagtatrabaho si Mama.
- Totoo 'yan. - Ayokong pumasok sa school dito.
- Ako rin. - Sige.
Ano'ng gusto n'yong gawin?
Samahan na lang si Mama?
Gusto kong mag-ski gaya sa Switzerland.
- Ano? - Mag-ski sa snow.
Ako rin.
Magandang umaga po, ma'am.
Almusal n'yo po.
Wag!
Punyeta.
Nakauwi ka na Sa bayan mong mahal, o, iha
Sa magarbo mong kulungan, o, pinsan
Kung saan mamahalin ang lahat
Nakilala na rin kita! At maraming salamat sa pamilya
Nakauwi ka na
Umayos ka Bumati ka, o, mahal
Sa bigating senyora, kay Tita Emilia
At sa mga bagong bantay, o, pinsan
Ng ginintuan mong hawla
Nakauwi ka na Sa mahiwaga mong kublihan, o, pinsan
Sa pangarap mong buhay, o, iha
Tingnan mo ang sampayan, o, bata
Pinapatuyo ang mga nilabhang pera
Nariyan ang ginintuan mong posas, o, mahal
Mga kandado mong kuwintas, o, pinsan
Ika'y dito magpapakasasa sa buhay
Hangal
Hinding-hindi mo maiisip lumayas
Nakauwi ka na
Sinunod ko sa Switzerland ang patay kong asawa
Mga anak nami'y aking inalagaan
Tama na!
Hindi naubos ang aking luha
Hangal
Sa lahat ako ang gumawa
Nakauwi ka na
Sagot na kita
Anak ka ng puta
Wag mong subuka't makakatikim ka
O, pinsan
Susuot ako sa rehas, o, mahal
Papawiin ko ang aking uhaw
Nakauwi ka na
Tinitingala
Nagagalak
Hinahangaan
Tuwang-tuwa
Sinasamba
Ninanasa
Nakauwi ka na
Ewan ko kung ito ang number ni Gustavo Brun.
Si Jessi 'to.
Kung number mo 'to, Gustavo,
gusto ko lang sabihing tinawagan ako no'ng abogadong si Rita Mora
para sabihing puwede na 'kong umuwi.
Wala na raw nag-aabang para barilin ako pagkababa ko ng eroplano.
Saka...
Dederetsahin na kita.
Gustavo, ikaw ang dahilan kung ba't ako umuwi.
Kumikirot pa rin ang kepyas ko kapag naiisip kita.
Paano kung bayaran kita?
Para saan?
Para di ka na umalis.
Itigil mo na 'yan.
Gagawin ko rito?
Wala, tatambay. Ayos 'yon.
Ang bait mo naman. Pero ayoko. Salamat na lang.
Ano'ng meron sa London? May karelasyon ka.
Trabaho lang ang naghihintay do'n.
Inalok kitang tumambay na lang dito at gusto mo pa ring umalis?
- Gusto mong magkaanak? - Oo.
Gusto ko. Wala namang magiging ama.
Bibilhan kita.
Sabihin mo kung sino'ng gusto mo at bibilhin ko siya.
- Siya ba? - Gusto mo siya?
NAWAWALA: OCTAVIO VARGAS
Siya si Octavio. Panganay ko. Bente-tres siya no'n.
Nawala siya no'ng 2013, no'ng November 18, sa Michoacan.
Estudyante siya.
Bumiyahe siya patimog at naglaho.
Gusto niyang maging teacher.
Nakikiramay ako.
Edgar.
Iniisip mo ba paminsan-minsan 'yong mga pinaggagawa ni Manitas?
- 'Yong mga kahayupan? - Huwag dito.
Hindi ko kilala si Manitas.
Oo, iniisip ko 'yon.
Marami akong pinagsisisihan.
Siyempre.
Tita Emi?
Ba't gising ka pa?
Hindi ako makatulog.
Magigising sa 'yo ang kapatid mo.
Pumikit ka na.
Ano'ng ginagawa mo?
Kaamoy mo si Papa.
Nakakatuwa.
- Nami-miss mo ba siya? - Opo.
Papa, Papa, Papa...
Kaamoy mo si Papa
'Yong amoy ng kabundukan
Kape at katad
'Yong amoy ng pagkain Maanghang, maanghang!
'Yong amoy ng asukal
Nililitsong tupa
Makina ng kotse
'Yong amoy rin ng Coca-Cola Light
May halong lemon, yelo, at pawis
Kaamoy mo si Papa
Mas gusto mo bang magpabango na lang ako?
Tita, gusto ko ang amoy mo pero ayoko no'ng pabangong ginagamit mo.
Kaamoy niya 'yong maliliit na batong Nabilad sa araw
Kaamoy niya 'yong yerbabuwena Gaya ng mescal at guacamole
Kaamoy niya 'yong mga aso kapag nasa kotse
Amoy-tabako siya
No'ng huling yakap niya sa 'min
No'ng huling yakap
PANGUNAHING PIITAN
Kilala mo ba siya?
Naku, hindi.
Di pamilyar 'yong mukha.
Baka no'ng nanulot kami ng mga hostage sa Tiburones.
Masahol 'yong nangyari.
Kinailangan namin silang patayin sa bayan.
Saan?
Sa lumang repineriya ng San Cristobal.
No'ng hinalikan niya ang kamay ko, nadama ko ang luha niya.
Sa unang pagkakataon, minahal ko ako.
Ilan ang desaparecidos sa bansang 'to?
Libo-libo.
Nakakakilabot.
Hindi puwedeng wala tayong gawin.
Tulungan natin sila.
Paano?
May mga kilala akong dating sicario na handang gumawa ng tama.
Masyadong mapanganib 'yon para sa 'yo.
- Ikaw ang kakausap sa kanila. - Ako?
Abogado ka.
Hihimukin mo sila.
Ikinalat namin sila sa Sinaloa.
Sinunog namin sila.
May mga dinala sa Tierra Caliente, malapit sa Guerrero.
Sa Veracruz 'yong iba.
Depende, e. Sa bayan ng San Martin din.
'Yong iba pa, chinop-chop namin.
Inilibing n'yo ba sila?
Chinop-chop namin 'yong mga bangkay at iniwan sa kalsada.
Kailan 'yon?
Dalawang taon na.
May kasama ba sila?
'Yong gang.
- Ilan sila? - Apat.
- Pamilya ba 'yon? - Oo.
'Yong nanay, dalawang lalaking magkapatid, at isang kaibigan yata nila.
Hinablot namin 'yong matanda at isinakay sa van.
Pagdating namin do'n, pinatay namin siya.
Sinunog namin sila.
Wala kaming itinira.
Sinunog namin sila.
Tinapon namin sila sa ilog.
Umikot kami sa buong bansa para sirain 'yong ebidensya.
Magandang araw sa inyo.
Ms. Perez, bakit "La Lucecita"?
'Yon ang layunin namin.
Kaunting liwanag para sa nangangapa sa dilim.
Saan kukuha ng pondo ang NGO?
Ako ang magpopondo pero tumatanggap kami ng mga kontribusyon.
Salamat.
Ibibigay ang lahat ng impormasyon sa charter ng NGO.
Salamat. Makikiraan na kami.
Naaayon sa batas ang pamamalakad sa NGO namin.
Wala kaming papalitang serbisyo publiko.
Nakikipagtulungan kami sa awtoridad para sa mga nangangailangan.
Ang pinakalayunin, tulungan ang mga tao na mahanap ang mga nawawala nilang kaanak.
Walang sisisihin dito.
Wala kaming huhusgahan.
Para sa bagong buhay at bagong bukas,
La Lucecita.
Para malaman ko Saan, kailan, at paano nangyari 'yon
Para masabi ko ang naging wakas Sa mga naghihintay sa kanya
Para maipagluksa siya ng mga kaibigan niya
Para malaman ko Saan siya itinago ng masasamang-loob
Para malagyan ko ng petsa Ang kanyang lapida
Nandito ako
Para aking mailarawan Ang kulay ng kanyang mukha
Nandito ako
Para ako'y makatingin Sa kaharap ko sa salamin
Para mabuhay ko ang mga anak ko Sa perang walang bahid ng dugo
Para may buhay na mababalikan At buhay na kasasabikan
Para matuto akong magkuwenta Na tatlo ang suma ng isa at dalawa
Para mabura ko na ang tinta sa aking balat
Nandito ako
Para magamit ko sa tama Ang aking mga pagkakasala
Nandito ako
Para makauwi na ang mga nawawala
Para muling makapiling ng ina Ang kanyang anak
Para maharap natin ang bangungot Nang walang takot
Para sa diwa'y magningas Ang pag-asa't lakas
Para ating mapagtagumpayan Ang pangungutya ng lipunan
Para tayo'y makahakbang At maharap ang kasamaan
Para maisigaw ng ating mga puso ang totoo
Para tayo'y makapaglakad nang taas-noo
Para tayo'y makakain, mabuhay, makahinga
Nandito kami
Para tayo'y makahingi ng tawad At makapagpatawad
Nandito kami
Magandang gabi, ganda.
- Nag-enjoy ka ba? - Oo.
- Gusto mo? - Ayoko.
- Whisky? - Sige.
Puwedeng magtanong?
Kumusta kayo dati ng asawa mo?
Ewan ko.
Ano'ng ibig mong sabihin?
Minahal mo ba siya?
Baliw ako sa kanya no'n.
Minahal ka ba niya?
Ewan ko.
No'ng nagkaanak na kami...
Nagbago na 'yon.
Para sa 'yo o para sa kanya?
Para sa kanya.
Nalungkot ka ba?
Mag-isa ako no'n.
Ano kaya ang nangyari kung di siya namatay?
Ewan ko.
Matutulad lang siya sa iba.
Mag-aasawa siya ng mas bata. Mag-aanak sila.
Ako naman, pupulutin sa impiyerno.
O baka may nahanap na 'kong iba.
Nangaliwa ka ba?
Sino 'yon?
Ba't mo natanong?
Wala lang. Nakikiusisa lang.
Nagtagal ba 'yon?
Ba't naman hindi?
Masyadong marubdob 'yon.
Wala na 'kong ibang maisip.
Do'n ko lang 'yon naranasan.
Ano'ng nangyari?
Wala. Tinapos ko lang 'yon.
Di ko na siya gustong makita.
Di n'yo ba naisip na magtanan?
Kilala mo ba ang pinsan mo?
Kahit saang lupalop kami magtanan, mahahanap at mahahanap niya kami.
Chinop-chop na niya kami at ipinakain sa mga aso.
Matutulog na 'ko. Good night.
Good night.
Ito ang Channel 3. Kasama ko rito si Ms. Perez.
Mukhang pinatay ang mga biktima ng Los Globales,
isa sa pinakamalalaking cartel sa Mexico.
Ano'ng masasabi mo, Ms. Perez?
Gusto ko lang bigyang-diin na halos 100,000 katao ang nawawala,
mga biktima ng karahasang may kinalaman sa drug trafficking.
Matapos may madiskubre na hindi maikakailang mass grave,
hindi nagbukas ng imbestigasyon
ang Department of Public Safety.
Ni hindi sila nagpadala ng team dito.
Tungkol do'n, may isa pa 'kong gustong igiit.
Kinailangan naming ipadala ang ebidensya sa ibang bayan
dahil kulang ng tao at pasilidad ang pulisya rito
para pangunahan ang imbestigasyong kailangang gawin.
BENEFIT GALA PARA SA MGA PAMILYA NG MGA DESAPARECIDOS
Ano'ng inaasahan mo ngayong gabi?
Pag-unawa at suporta.
- Ibig mong sabihin, pera? - Datung, tama.
Pinansyal na suporta. Salamat.
Nakita ko 'yong guest list. Sino 'yong mga idinagdag mo?
Mga drug lord, korap, manggagantso. May problema ka do'n?
Kung popondohan tayo ng maruming pera, oo, may problema ako do'n.
Wala pa 'kong kilalang British royal kaya 'yong mayayamang kilala ko muna.
- Kumusta ang itsura ko? - Maganda ka.
- At ngayon, palakpakan natin... - Ako ba?
...si Emilia Perez!
Putang ina talaga no'n.
Rita!
- Berlinger, dati mong boss. Tanda mo pa? - Oo.
Tawagan mo 'ko, ha?
Nagagalak akong makita kayo ngayong gabi.
Nakakataba talaga ito ng puso. Seryoso.
Mga kagalang-galang na ministro, mga kagalang-galang na senador,
mga kagalang-galang na kinatawan ng Kamara de Komersyo,
Kalihim ng Interyor, Kalihim ng Kultura...
'Yong chemist, tingnan mo Naging ministro ng kung ano
Pinagilitan ang kasosyo niya Damay pati pamilya
'Yong mga bangkay, napaano?
Asido!
Si Judge Santos, tingnan mo
Puro mga bata ang inaasikaso
Mga cartel ang nandurukot Sa mga baryo sinusulot
Si Santos ang tagabaon sa limot
Walang pruweba, walang kaso
Satsat nang satsat, puro lang sila satsat
Pero ngayo'y magbabayad na sila
Nakakalamang ka
Kilala ka ng lahat
Hindi nila 'ko kilala
O halos lang
Ako si Emilia Perez
Isang Mehikana!
Isang babaeng tulad lang ng iba!
Si Kalihim din nandito Ng Edukasyong Publiko
Sa shell companies, espesyalista 'to
Mga kontrata, totoo Pero mga eskuwelahan, palso
Sabihin mo ngayon!
Saan mo hinugot Ang jet, ang pool, ang hotel mo?
Tingnan mo si Gobernador
Saan galing ang boto? Cartel, ano?
Pinagbibili sa mga magsasaka ang mga boto
Sa cartel ang utang mo
Nakaupo na sila sa puwesto Sa de puta mong trono
Satsat nang satsat, puro lang sila satsat
Pero ngayo'y magbabayad na sila
At salamat sa Diyos
Pambihirang babae ang katuwang ko Si Rita Mora Castro!
Siya ang talinong nagkatawang-tao!
Talinong nagkatawang-tao!
Mahirap talaga 'yon!
Tingnan mo 'tong tuod Di isinilang na ganito
Kapag nahuli pa ang bayad mo Ratay ang aabutin mo
O gaya niya, walang kamay
Bawal magpahuli siyang korap
Nandito rin si Gabriel Mendoza Kasama ang bago niyang asawa
Napakabata pa
Napaka-blonde pa
Blonde pa!
Satsat nang satsat, puro lang sila satsat
Pero ngayo'y magbabayad na sila
Trahedya ang mawalan ng mahal sa buhay
Pero kapag walang bangkay Para na rin 'yong reclusion perpetua!
Reclusion perpetua!
Lumilindol!
Cheers!
Pasok.
Nandito si Mrs. Epifania Flores.
- Papasukin mo. Salamat. - Sige.
- Pasok ka. - Salamat.
Pasok ka. Maupo ka.
Ano'ng maitutulong ko?
Natagpuan n'yo ang mister ko.
Nasaan siya?
Nasa morge.
Sa morge?
Ba't siya nando'n?
Patay na siya.
Sigurado kang siya 'yon?
Oo, 99.9%. Ikinalulungkot ko.
Pasensya na.
Ikinalulungkot ko talaga.
Pasensya na.
Sorry, baka nabigla kita ro'n.
Akala ko nandito siya.
Takot na takot ako.
Limang taong tahimik ang buhay ko.
Tapos dumating ang sulat n'yo...
Binubugbog niya 'ko, ninanakawan, ginagahasa.
Kung di pa siya patay, ako...
Ako pa ang...
Nagdala pa 'ko ng kutsilyo.
Wala nang mananakit sa 'yo.
Tapos na 'yon.
Ano'ng gusto mo? Tubig?
Ayos ka lang ba?
Ayos lang ako.
Ingat ka, Mrs. Flores.
Maraming salamat.
Mrs. Flores!
Ano pala ang gagawin namin do'n sa bangkay niya?
Itapon n'yo na.
Gano'n lang?
May kutsilyo ka ba talaga?
Magkita uli tayo?
Para saan?
Basta lang.
Sige.
Bye.
- Nahanap mo naman lahat? - Oo.
Paalis ka na?
Para makauwi bago magising ang mga bata.
Mga bata?
May mga anak ka?
Oo.
Bale, wala. Gano'n na rin 'yon.
Gano'n na rin 'yon?
Namatay ang tatay nila. Tita nila ako.
Makikita ba kita uli?
Gusto mo ba?
Oo naman. Ikaw ba?
Mahalin mo ako't protektahan
Lalaking babae rin
Tatay na tiyahin din
Sagana't salat din
Kingpin na reyna rin
Nandito't nasa malayo rin
Patay na't buhay pa rin
Nasa loob at nasa labas din
Kumpleto at hungkag din
Sino ako? Ewan ko
Ako ang nadarama ko
At sa unang pagkakataon
May nararamdaman ako
Ang mabuhay nang walang sinisinta Pagkahulog na walang hanggan
O, ito'y ligaya
Ang makipag-ibigan sa sinisinta
Emilia
Epifania
Ako't siya rin
Magkapiling at nag-iisa rin
Nasa ibaba't nasa itaas din
Nasa simula't nasa dulo rin
Sino ako? Ewan ko
Isinilang ako sa sandaling ito
Bunga ako ng pagnanasa niyang iyon
Sa sinapupunan niya ako nabuo
Ang mabuhay nang walang pagnanasa Tila iyon kabundukan
Ngayon, ang aking pagnanasa
Sa ilog ako dinadala
Ako'y nagmamahal
Nagmamahal
Saan mo 'to natutuhan?
Alin?
Binabago mo ang buhay ng mga tao.
Hindi lang buhay nila. Pati akin. Buhay ng lahat.
Nag-aral ako buong buhay ko. Para saan?
Para payamanin ang mayayaman at hayaan ang mga tarantado.
May problema ba?
Kuwarenta na 'ko, Emilia.
Tigang ang love life ko at bulok ang professional life ko.
- Ano'ng sasabihin ko? - Wala.
Wala.
Dahil sa 'yo ang lahat ng 'to. Ito ang professional life mo.
Dapat mo 'tong ipagmalaki.
Mali ba 'ko?
Salamat.
Bilib na bilib sa sarili 'yong taong 'yon.
Sarili ang bukambibig. Ako naman, "Puwedeng manahimik ka na?"
- Si Becks... Si Rebecca Blank. - Oo.
Nakakatuwa siya. Sabi niya,
"Jack, kung pupunta ka sa kasal ko,
ako ang bride kaya hayaan mo 'kong magbida-bida ro'n.
Umuwi ka na't maligo ng malamig na tubig..."
Gusto kong mahalin ang sarili ko
Mahalin nang lubos ang sarili ko
"Buhay" dapat.
Mahalin ang nararamdaman ko
Gusto kong mahalin ang sarili ko
Mahalin nang lubos ang sarili ko
Mahalin ang sarili ko nang ganito ako
Gusto kong mahalin ang batang babae
Na hindi pinaranas sa 'kin
Gusto kong mahalin ang lola
Na baka maging ako balang-araw
Gusto kong mahalin ang sarili ko araw-araw
Oras-oras, segu-segundo
Ako 'to, at sapat na 'yon
'Yon ang diwa ng pagiging babae, hindi ba?
Gusto kong mahalin ang sarili ko
Kung paano ko gustong mahalin ako
Amen
Gusto kong mahalin ang sarili ko
Mahalin ang buhay ko
Mahalin ang sarili ko nang ganito ako
Kung mahulog ako sa bangin Sa 'kin 'yong bangin
Kung mamaluktot ako sa kirot Sa 'kin 'yong kirot
Kung mapunta ako sa sarap sa langit Sa 'kin 'yong langit
Kung maligaw ako ng landas
Pakialam n'yo? Sa 'kin 'yong landas
Deretso ka ng tayo.
Twenty-five seconds.
Ang amoy ng mga batang 'to!
- Susunduin ko sila. - Bye, Tita.
- Ikaw na'ng bahala, Edgar. - Sige po. Salamat.
Uy, Jessi.
- Grabe, natakot naman ako sa 'yo. - Pasensya na.
Gawin mo lang ang gusto mo pero...
- Alam ko, 'yong mga bata. - Oo.
Mag-ingat ka lang. Bata pa sila.
Alam ko na nga 'yon.
Salamat.
May sasabihin ako sa 'yo.
Ano 'yon? Sabihin mo na.
Ikakasal na 'ko!
Ikakasal? Kanino?
Kay Gustavo.
- Nagde-date pa rin kayo? - Oo.
Sigurado ka ba? Hindi ba parang ang bilis naman no'n?
Limang taon ko nang hinihintay 'to.
Sige.
Kung masaya ka, masaya rin ako.
Saan kayo titira?
May tinitingnan kaming villa sa Polanco.
- 'Yong mga bata ba? - O, ano 'yon?
Dito lang sila.
Hindi, ano. Bakit? Titira sila sa 'min.
May garden ba sa villa na 'yon sa Polanco?
Oo, kumpleto 'yon.
May maganda bang school do'n?
Di pa kami tumitingin.
No'ng sinabi mong...
"Titira sa 'min ang mga bata,"
doon sa inyo ng bugaw mo?
Ano?
No'ng sinabi mong "Titira sa 'min ang mga bata,"
sinasabi mo bang titira sila kasama n'yo ng bugaw mo?
- Bugaw ko? - Oo!
Sino ka para magsalita, ha, gurang na tibo?
Gusto mo bang kuwentuhan kita tungkol sa puta mo?
Karatin mo na ang nanay mo kasama ang tarantadong bugaw mo
pero dito lang ang mga anak ko!
Mga anak ko sila.
"Mga anak mo"?
Nahihibang ka na ba?
Mga anak ko sila! Mga anak ko!
Heto, 100,000 dolyar. Lumayas ka na ng Mexico City.
Kapag nakita kita uli, yari ka sa 'kin.
Malinaw ba, gago?
Anong oras sila umalis?
Hindi ko po alam. Tulog lahat no'n.
Wala silang iniwang sulat?
Wala po akong nakita.
Jessi, ako 'to, si Emilia.
Di ko alam ba't mo ginawa 'to.
Tawagan mo 'ko, ha?
Umalis siya kasama ang mga bata
Nag-alsa-balutan kasama ang mga anak ko Siguradong pa-Polanco
Kasama ang bugaw niya
Di niya 'to puwedeng gawin
Oo, naiintindihan ko, siya ang nanay
E, ano ako? Hindi ko siya papayagan
Kalma lang
Wag kang mag-alala
Kalma lang
Relax lang, kalma lang
Ni hindi ako makabili ng pagkain!
Wala nang pera! Hinarang niya 'ko!
Walang gumagana sa mga card ko!
Hinarang ang lahat ng account ko!
Inaangkin niya ang mga anak ko Ngayon, pati pera ko?
Kalma lang
Inaagaw niya ang mga anak ko!
- Pinakasalan ko ang pokpok na 'yon? - Patay kayong lahat!
- Kayong lahat! - Pinakasalan ko ang inggratang 'yon?
Nag-isip ka dapat nang mabuti Ano sa tingin mo?
Akala mo mamamanipula mo kahit sino?
Ibang buhay 'yon Iba na ang lagay ngayon
Nakitira talaga ako sa hayop na 'yon?
Nagtiwala talaga ako sa hayop na 'yon?
Hindi ko alam ba't niya ginawa 'yon Kakausapin ko siya
Ako ang bahala, aayusin ko lahat
Pera 'yon ni Manitas, ng asawa ko!
Iniwan niya sa 'kin no'ng namatay siya!
- Pera ko! - Di niya 'ko gaganituhin
Nagawa mo talaga 'yon?
Ba't di mo 'ko sinabihan muna?
- Paano niya nagagalaw ang mga account ko? - Kalma lang, wag kang mag-alala
Gawa 'yon ni Manitas, ng mister mo
- Paano mo nalaman? - Para protektahan ka
Akin na ang mga anak ko
Kung mga bata ang habol mo Apulahin mo muna ang apoy
- Akin na ang mga anak ko - 'Yong pera ko?
Apulahin mo muna ang apoy
- Akin na ang mga anak ko! - Putang ina mo!
Good night.
Pakipatay 'yong mga ilaw bago kayo umalis.
Bukas uli.
Alas-nuwebe hanggang alas-singko ang bukas namin. Pasara na kami.
- May appointment ka ba? - Meron.
- Matutulungan ba kita? - Bale, si Ms. Perez ang sadya ko.
Ikaw ba si Epifania?
- Ikaw si Rita, tama? - Oo.
- Nangyari din. - Ang ano?
Nagkakilala rin tayo. Sa wakas!
- Totoo. - Halika. Kukunin ko ang susi ko.
- Good night. - Good night.
Ako 'to. Upo ka.
- Puwede ko bang sabihing nandito ka? - Oo.
Nandito si Epifania. Hinihintay ka namin.
Tawagan mo 'ko agad.
Bukambibig ka niya.
Talaga?
Ano'ng sinasabi niya?
Mula no'ng nakilala ka niya,
para daw siyang teenager, parang kinse anyos...
Kinikilig.
Gumaganda.
Bukambibig ka niya.
Talaga?
Ano'ng sinasabi niya?
Parang kapatid ka raw niya.
Binago mo ang buhay niya.
Paano ko binago?
Kailan? Ano'ng sabi niya?
Nagkuwento siya tungkol sa pamilya niya,
tungkol sa mga pamangkin niyang mahal na mahal niya.
Utang niya raw sa 'yo 'tong opisina.
Dahil daw sa 'yo, naging mas matalino at mas mapagbigay siya.
May nasabi ba 'kong di dapat?
Wala. Pasensya na.
OA na naman si Emilia pero naaantig pa rin ako.
Tayo lang ang mga kaibigan niya.
Parang fan club lang, ano?
Ano 'yon?
Ako nga 'to.
Ano?
Saan? Nandito kayo?
Sandali lang.
Natagpuan namin ang kotse ni Ms. Perez.
Patay na ang driver niya. Dinukot si Ms. Perez.
Ikinalulungkot ko.
SALAMAT SA PAGTANGKILIK
Puting kamiseta at itim na palda...
Ms. Mora Castro?
Babalik ako agad.
Emilia!
Hindi. Hindi siya 'to.
Natanggap mo 'yong package?
Oo.
Marunong kang magbilang sa daliri?
Tatlumpung milyon.
Magaling.
Gusto ko siyang marinig.
Rita.
Ako nga 'to, Emilia.
- Sundin mo lang ang gusto nila, ha? - Oo naman.
Hindi nagkataon lang na nandito ako.
Sobrang bilis...
Lumipas ng panahon.
Bingo.
Linya ko 'yan, gaga.
Mag-isip ka, bilis...
Ponchis.
Kailangan mong pumunta sa La Lucecita.
Magsama ka ng mga barako.
Tangina.
Punyeta naman!
Rita, dumeretso ka lang.
Mauuna na kami.
Paliko na kami.
Jose, kumaliwa ka.
Magpatay ka ng ilaw.
Ano'ng gagawin mo sa 'kin?
Bawiin 'yong perang ninakaw mo sa 'kin.
Tapos, ano?
Wala ka nang silbi.
Papatayin mo 'ko?
Parating na siya.
Magpatay kayo ng ilaw.
Magpatay ka ng ilaw!
Magpatay ka sabi ng ilaw, punyeta!
Tumayo ka't lumakad.
'Yong kaliwang kamay mo.
Hindi puwede! Ipakita n'yo muna si Emilia.
Gusto kong makita si Emilia!
Tanginang gurang.
Ipakita mo ang kaliwang kamay mo, putang ina mo!
Sinabihan na kita.
Kung di kayo lalabas ni Emilia, di mo makukuha 'yong pera!
Rinig mo ba 'ko?
Lumabas ka kasama siya!
Okay, sumama kayong dalawa sa 'kin. Suportahan mo kami.
- Sige. - Mahal, ihanda mo na siya.
Halika na.
Wag kang gagalaw!
Rinig mo ba 'ko?
Kailangan ko muna siyang makita!
Lumabas ka kasama siya!
Tangina! May mga kasama siya!
Emilia!
Nakilala kita no'ng disisiyete ka
No'ng kami pa ng ate mo, ni Julianne
Ano'ng sinasabi mo?
Kapag kasama ko si Julianne Ikaw ang aking sinisipat
At isang araw sa Azucena
Hinalikan kita At umakyat tayo para ituloy 'yon sa itaas
Hinalikan mo 'ko?
Umakyat tayo para ituloy 'yon sa itaas
Sino'ng nagkuwento nito sa 'yo?
No'ng ikinasal tayo Dalawang kuwintas ang regalo ko sa 'yo
Sabi mo pa...
Tumigil ka na.
Sabi mo pa, nawala mo 'yong isa
Pero alam kong ibinigay mo 'yon Kay Julianne para patawarin ka
No'ng araw ng kasal Hiyang-hiya ka sa pamilya mo
Ayaw mo silang makita
Kaya ipinuwesto mo sila Sa likod ng simbahan
Sino ka ba?
Si Emilia
Si Manitas
Diyos ko! Ano'ng ginawa namin?
Jessica
Patawarin mo 'ko
Kung di ka tatahimik, pasasabugin ko na 'yang bungo mo!
Jessica.
Sakay na!
- Ano'ng ginagawa natin? - Sakay na, Jessi!
- Sumakay ka na, Jessi! - Heto na.
Mga putang inang tarantado!
Itigil mo 'to!
- Ano? - Itigil mo 'to!
Ano? Tanga ka ba?
Itigil mo 'tong kotse!
Bitawan mo 'kong babae ka!
- Itigil mo 'tong kotse! - Baliw ka!
Ano ba'ng problema mo, ha?
Nasa trunk siya.
Si Manitas.
Nasa trunk siya.
Ang mister ko!
- Ano? - Nasa trunk!
Itigil mo 'tong kotse!
Maghunos-dili ka d'yan.
Maghunos-dili ka d'yan, Jessi.
- Ingat ka d'yan. - Itigil mo 'tong kotse!
Ano ba'ng ginagawa mo, Jessi?
Sige na!
Kalma lang. Ihihinto ko na 'to.
Relax lang. Kalma lang.
Ma'am Rita, parating na po sila.
Naaksidente ang kotse ng mama n'yo. Hindi na siya uuwi.
Ako na ang mag-aalaga sa inyo.
Inaalay ko itong tula
Sa minahal nang lubusan
Kahit sandali lamang
Sa babaeng nakapiling ko sa gabi't nayakap
Sa kanyang lumisan ng madaling-araw
Tungkol sa sarili'y walang ibinunyag
Sa kanyang uminom sa aking bukal
At may hiwagang nakapangungulila
Tila malayong bituin sa kalangitan
Sa kanyang hinayaan akong lumaya
Kasinlaya ng amihan
Kasinlaya ng kanyang halimuyak
Sa kanyang kahit isang iglap lamang
Nang handang yumakap at mayakap
Nakatagpo natin sa ating paglalakbay
Sa kanyang gumawa ng milagro
Para tingga'y gawing ginto
At bumalani sa mundo
Sa kanyang tumuwang sa ating iangat
Para sa kapakanan ng mga niyurakan
Ang watawat ng katotohanan
Sa kanyang may anyong nag-aalab
At may kahanga-hangang kariktan
Na nagdala sa atin ng ligaya
Sa kanyang tuluyan nang humayo
Sa kanyang nagtago ng kanyang sekreto
Inaalay ko ang mga bulaklak na ito
SA ALAALA NI HENGAMEH PANAHI
Nagsalin ng Subtitle: Maui Felix